Avioliittoleirillä voi keskittyä oman puolison kohtaamiseen. Siellä ei tarvitse miettiä ruuanlaittoa, siivousta tai muita arjen askareita. Lapset viihtyvät omissa ikäryhmissään luentojen ja pienryhmien ajan. Vauvoillakin on omat hoitajansa niin että vanhemmat voivat keskittyä parisuhteensa hoitamiseen.
Leireille voi tulla parisuhdekriisissä. Tapahtumiin kannattaa kuitenkin osallistua jo tätä ennen, sillä tapahtumista saa eväitä ja työkaluja arkeen. Myös menneisyyden kipujen kohtaaminen yhdessä puolison kanssa on mahdollista. Avioliittoleirillä tunneyhteys puolisoon syvenee.